**OSEBNA IZKAZNICA PROJEKTA**

|  |  |
| --- | --- |
| **Naziv javnega razpisa:**  **Javni razpis za krepitev zmogljivosti NVO za zagovorništvo in izvajanje javnih storitev 2015-2019** | |
| **Predmet in namen javnega razpisa/poziva:**  **Predmet javnega razpisa je sofinanciranje projektov horizontalne mreže NVO na nacionalni ravni, regionalnih stičišč NVO ter vsebinskih mrež NVO na nacionalni ravni in je razdeljen v tri sklope:**  **SKLOP 1: Sofinanciranje projekta horizontalne mreže NVO na nacionalni ravni;**  **SKLOP 2: Sofinanciranje projektov regionalnih stičišč NVO;**  **SKLOP 3: Sofinanciranje projektov vsebinskih mrež NVO na nacionalni ravni.**  **Namen razpisa je krepitev zmogljivosti NVO za zagovorništvo, za organizacijski razvoj NVO in za izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.**  **V okviru 11. prednostne naložbe Operativnega programa so se nadaljevale in nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.** | |
| **Upravičenec** | **DRUŠTVO NOVUS** |
| **Spletna stran upravičenca/projekta** | <http://www.drustvo-novus.com/>  <http://www.sticisce-novus.si/> |
| **Projektni partnerji *(če je relevantno)*** | **MLADINSKI CENTER DRAVINJSKE DOLINE (MCDD)** |
| **Sklop javnega razpisa** | **SKLOP 2: Sofinanciranje projektov regionalnih stičišč NVO** |
| **Naziv projekta** | **REGIONALNO STIČIŠČE NVO SAVINJSKE REGIJE NOVUS** |
| **Višina dodeljenih sredstev** | **436.578,08** |
| **Obdobje izvajanja projekta** | **1.1.2016-30.9.2019** |
| **Doseženi rezultati projekta po specifičnih ciljih:**  **1. specifični cilj: Okrepiti informiranost, organizacijsko, strokovno in zagovorniško usposobljenost NVO, ki imajo potencial za naslavljanje lokalnih potreb in s tem prispevati k trajnosti NVO in njihovi večji vlogi pri izvajanju javnih storitev**  V okviru Regionalnega stičišča NOVUS smo posredovali informacije NVO-jem in širši javnosti z uporabo različnih kanalov: vsakodnevno smo uporabljali **uradno spletno stran** stičišča in **Facebook** stran stičišča, tedensko ali mesečno smo obveščali preko **elektronske pošte**, po potrebi tudi preko **telefona**, fizičnih pošiljk po **pošti** in **osebno**. Na Facebooku smo objavili cca. **7234 objav**, na spletni strani smo objavili cca. **446 dogodkov**, **359 novic** in **1712 razpisov**. Tekom projekta smo poleg vmesnih analiz izvedli **4 glavne analize o potrebah in zadovoljstvu informiranja**. Po anketnih raziskavah sodeč, nismo okrepili zgolj vloge samega Regionalnega stičišča NOVUS, katerega **prepoznavnost se je dvignila za kar 66%,** ampak tudi pozitivno podobo o evropski kohezijski politiki in – za nas najpomembneje – dosegli enega izmed glavnih namenov obstoja: **dvigniti raven prepoznavnosti in poudariti ter okrepiti vlogo NVO pri doseganju družbenega razvoja in aktivnega vključevanja državljanov in državljank v javno življenje**. Ankete so pokazale, da je – po mnenju NVO – obstoj Regionalnega stičišča NOVUS bistven, zlasti ko gre za pomoč pri **informiranju, usposabljanju, prijavah na razpise in zagovorništvu**. Izdali smo tudi **8 publikacij** Regionalnega stičišča NOVUS, v katerih smo promovirali cca. **93 NVO** in razdelili cca. **1848 izvodov** vsem NVO-jem, ki so sodelovali, vsem občinam v regiji, ki jo pokrivamo in ostalim pomembnih akterjem (MJU ipd.).  Celostno smo okrepili **11 NVO s potencialom**, ki so razvile **8 novih storitev**, za njihove uporabnike (npr. publikacija in prodaja knjige, organizacija in izvedba gledališke predstave, vzpostavitev projektne pisarne in prvi prijavljen projekt Erasmus +, izvajanje delavnic za samopomoč, izdajanje publikacij, vpis v sistem subvencionirane prehrane itd.), s čimer je bilo pridobljenih cca. **400.000 evrov** podpore za izvajanje aktivnosti.  Izvedli smo cca. **43 usposabljanj** tako za NVO s potencialom kot tudi za vse ostale zainteresirane NVO. Usposabljanja smo izvedli na najrazličnejših področjih, ki so se izkazala za pomembna na podlagi raziskav o potrebah NVO (npr. prijava na razpise, zagovorniške akcije, računovodstvo, projektno načrtovanje, učinkovito predstavljanje storitev, povečanje razpršenosti finančnih virov, itd.).  Vseskozi smo izvajali tudi **svetovanje in mentorstvo** ne le za NVO v regiji, ampak tudi za ostale pomembne akterje, ki so potrebovali pomoč (npr. ministrstva pri uvedbi novega informacijskega sistema e-MA in nove aplikacije za vsebinska poročanja). Za svetovanje in mentorstvo smo porabili cca. 2000 ur. NVO so z našo pomočjo napredovale pri:   * vzpostavitvi ustrezne organizacijske strukture, ki je skladna s poslanstvom organizacije, * ureditvi kadrovske in pravne ureditve organizacije, * širjenju, povezovanju, sodelovanju z drugimi NVO in ostalimi pomembnimi akterji (občine, ministrstva, javni zavodi, razvojne agencije, gospodarstvo itd.), * procesu zagovorništva zlasti napram občinam (suvereno zagovarjanje lastnih interesov na win-win način), * razvijanju novih dejavnosti oz. storitev, ki zadovoljujejo lokalne potrebe in krepijo trajnostno delovanje organizacije, * upravljanju in načrtovanju finančnih virov in večji razpršenosti le-teh, * pridobivanju dodatnih materialnih sredstev ter kadrovskih virov za bolj uspešno delovanje, * procesu prijave na javne razpise, * procesu komuniciranja s pomembnimi strankami in z javnostjo ter ustvarjanju lastnega imena/«znamke« itd.   **2. specifični cilj: Prispevati k večji vlogi NVO pri oblikovanju lokalnih/regionalnih politik**  Spodbudili smo **8 sprememb** oziroma oblikovanj lokalnih/regionalnih/nacionalnih politik, od katerih je bilo **7 že sprejetih, ena pa je v postopku sprejema:**   * podan in sprejet predlog za spremembo razpisnih pogojev v občini Žalec na podlagi priročnika o Financiranju nevladnih organizacij na lokalni ravni; * podan in sprejet predlog Odloka o mladini v občini Slovenske Konjice; * podani in sprejeti predlogi projektov NVO na področju mladine v strategiji razvoja Občine Šmarje pri Jelšah; * podan in sprejet predlog spremembe proračunske postavke v Slovenskih Konjicah iz prejšnje ene postavke - Sofinanciranje otroških in mladinskih programov in projektov na dve - in sicer na Sofinanciranje dejavnosti mladih in za mlade ter na Sofinanciranje dejavnosti mladinskega centra. * podan in sprejet Lokalni program za mladino v občini Slovenske Konjice; * sprememba postavke v občinskem proračunu za financiranje mladinskega dela v občini Slovenske Konjice; * pridobitev certifikata Mladim prijazna občina Slovenske Konjice; * Lokalni program za mladino v občini Zreče (je v postopku sprejema);   **3. specifični cilj: Okrepiti čezsektorsko povezovanje in sodelovanje za reševanje lokalnih potreb (npr. na področju izobraževanja, usposabljanja, zdravja, zaposlovanja, varstva okolja/narave, urejanja prostora, socialnih storitev, dostopnosti kulturnih dobrin, ipd.)**  V sklopu Regionalnega stičišča NOVUS smo spletli široko mrežo sodelovanja z različnimi akterji. Organizirali in udeležili smo se številnih posvetov, okroglih miz in drugih strokovnih dogodkov. Stalno se povezujemo tako z nevladnimi organizacijami, regionalnimi stičišči, vsebinskimi in horizontalnimi mrežami, razvojnimi agencijami kot tudi z občinami, ministrstvi, gospodarstvom, javnimi zavodi in ostalimi javnimi institucijami in organizacijami. Do sedaj smo vzpostavili **10 lokalnih partnerskih mrež**, v katere je vključenih **cca. 88 partnerjev** in znotraj katerih je bilo izvedenih **več kot 30 dogodkov** in **pridobljenih več kot 5 milijonov EUR sredstev** za izvajanje razvitih programov:   * Lokalna partnerska mreža za dvig zaposlitvenih kompetenc mladih v Slovenskih Konjicah * Lokalna partnerska mreža za dvig zaposlitvenih kompetenc mladih v Celju * Lokalna partnerska mreža za dvig zaposlitvenih kompetenc mladih v Laškem * Lokalna partnerska mreža – mreža socialnih podjetij * Lokalna partnerska mreža – mreža Zagotovimo prakso mladim * Lokalna skupina za krepitev zdravja in zmanjšanje neenakosti v zdravju po modelu skupnostnega pristopa * Partnerstvo za razvoj človeških virov SAŠA regije * Partnerstvo – Program vključevanja oseb, ki so pred izgubo zaposlitve, v ukrepe na trgu dela – Pripravljeni na spremembe (SPIN 2019 – 2022) * Všečkam grem – Projekt kariernih centrov za mlade v KRVS * Lokalna skupina za medkulturno sobivanje - sodelovanje   **4. specifični cilj: Okrepiti vlogo regionalnega stičišča z namenom izboljšanja položaja ter pogojev za delovanje NVO (v odnosu do občin, kjer so sedeži upravnih enot, do regionalnih razvojnih agencij, ipd.)**  Z namenom izboljšanja položaja in pogojev za delovanje NVO v regiji smo spodbudili in koordinirali **več kot 13 skupnih akcij**, katerih rezultati so neposredno ali posredno vplivali na večjo prepoznavnost, podporo pri razvoju in izvajanju aktivnosti NVO v regiji oziroma olajšan razvoj in izvajanje storitev za posamezne ranljive skupine prebivalstva:  • uvedba e-razpisa v MO Velenje in vključitev možnosti predplačila in vrednotenja prostovoljnega dela v občini Žalec;  • vključitev vsebin razvoja mladinskega področja in mladinskih projektov v občini Šmarje pri Jelšah – vključitev mladinskih projektov v Strategijo razvoja Občine Šmarje pri Jelšah;  • sprejem pravnih podlag za izboljšanje položaja mladinskih organizacij v občini Slovenske Konjice – sprejem Odloka o mladini v Občini Slovenske Konjice;  • skupna akcija promocije NVO sektorja in povezovanja med NVO lokalnimi prebivalci, lokalno skupnostjo idr. – Zasaditev sadnega drevoreda;  • izvedba skupne akcije Šola za župane;  • Partycipiraj – projekt Mladi odločevalci;  • aktivno sodelovanje na Skupščini LAS Od Pohorja do Bohorja, izvolitev v Nadzorni svet LAS;  • skupna prireditev 4 občin, NVO s potencialom (Zavod Vozim) in ostalih NVO s področja preventive in kurative v prometu ob Svetovnem dnevu spomina na žrtve prometnih nesreč;  • izvedba akcije »Nisem ovca. Volim« v času državnozborskih, lokalnih in evropskih volitev;  • Organizacija posveta »Javno-zasebno partnerstvo – ključ do uspeha«;  • Aktivno sodelovanje v pripravi Načrta razvoja in trženja turizma 2017 – 2021 v Slovenskih Konjicah;  • predstavitev Mladih odločevalcev na nacionalni konferenci CNVOS in SOS – »S skupnimi močmi razvijamo občino«;  • izvolitev v strokovni svet Mreže MaMa.  izvedli smo **cca 7. posvetovanj** med regionalnim stičiščem in regionalnimi razvojnimi agencijami in drugimi relevantnimi akterji, glede regionalne razvojne politike**.**  **5. specifični cilj: Okrepiti usposobljenost koordinatorja regionalnega stičišča za organizacijski razvoj in s tem prispevati k njegovi trajnosti, stabilnosti in usposobljenosti za zagotavljanje storitev predvsem za NVO s potencialom**  Za bolj uspešno izvajanje predvidenih aktivnosti projekta smo se zaposleni v Regionalnem stičišču NOVUS usposabljali na različnih področjih na **več kot 24-ih usposabljanjih**, na primer:   * Interno usposabljanje Razumevanje in priprava letnih poročil za NVO * Interno usposabljanje Prijave na EU razpise * ABC črpanja evropskih nepovratnih sredstev za neprofitne in nevladne organizacije * Od ideje do projekta * Zagovorništvo za nevladne organizacije * Priložnosti in pasti, na katere lahko naletimo pri prijavi na različne javne razpise * Učinkovito predstavljanje naših dejavnosti/storitev in proces stikov s pomembnimi strankami * Učinkovita aktivacija NVO * Zakon o nevladnih organizacijah * Merjenje učinkov izobraževanja * Varstvo osebnih podatkov * *Klub mladinske mreže MaMa (strateško načrtovanje, novi komunikacijski pristopi)* * *Interni posvet mladinskega sektorja (komuniciranje z mladimi)* * *ABC of youth work* * *Zaključna konferenca Javnega razpisa za spodbujanje aktivnega državljanstva mladih za večjo zaposlenost mladih* * *Konferenca »Mladimo prihodnost«* * »Učinkovito pogajanje« * Aktivno sodelovanje v skupini MSS in URSM – »Rastimo skupaj«; * Mednarodna konferenca na Finskem – Pametno mladinsko delo   Skozi celotno obdobje izvajanja smo nenehno razvijali nove storitve, ki jih nudimo NVO in drugim deležnikom v regiji, tako da smo razvili **19 storitev**, katerih namen je podpora in pomoč pri razvoju, izvajanju in krepitvi NVO sektorja v okolju:  1. Organizacija posvetov  2. Nudenje izobraževanj in organizacija usposabljanj  3. Informiranje  4. Možnost objave dogodkov  5. Možnost podajanja pobud  6. Servisna podpora  7. Mentorstvo  8. Organizacija usposabljanj  9. Organizacija individualnih svetovanj  10. Svetovanje in nudenje pomoči pri pripravi razpisov  11. Nudenje NVO brezplačne uporabe prostora  12. Nudenje pomoči in podpore pri pripravi letnih poročil NVO  13. Mednarodna mreža potencialnih partnerjev za prijavo znotraj finančnega mehanizma Erasmus+  14. Izdajanje publikacije  15. Oblikovanje in ponujanje baze potencialnih partnerskih organizacij  16. Servisna podpora pri nudenju podpore NVO in izvajanju storitev na območju zgornje savinjske regije v dislocirani pisarni  17. Prostovoljstvo – priložnost za boljši jutri  18. Svetovanje deležnikom na področju uporabe informacijskega sistema eMA  19. Izvajanje kadrovske dejavnosti. | |